कहानी: विंस्टन चर्चिल (गैरी ओल्डमैन) को यह निर्णय लेना है कि युनाइटेड किंगडम को अडोल्फ हिटलर से समझौता करना है या दूसरे विश्व युद्ध में लड़ते रहना है। रिव्यू: 'डार्केस्ट आवर' की शुरुआत में किंग जॉर्ज VI (बेन मेंडलसन) झिझकते हुए चर्चिल को प्रधानमंत्री बनाते हैं क्योंकि डनकर्क के बीच पर 3,00,000 ब्रिटिश सैनिकों को नाजी सैनिकों ने बंधक बना रखा है जबकि नाजियों ने लगभग पूरे यूरोप पर कब्जा कर रखा है। जहां क्रिस्टफर नोलन की 'डनकर्क' केवल बीच से इन सैनिकों को बचाए जाने पर आधारित है वहीं 'डार्के्सट आवर' इन दिनों के डॉक्युमेंट्स पर आधारित है जिसमें खासतौर से चर्चिल ने अपने देश के भविष्य के लिए किस तरह फैसले लिए थे, यह दर्ज है।चर्चिल की भूमिका निभाना काफी कठिन था लेकिन गैरी ओल्डमैन ने इसे बखूबी निभाया है और शायद अपनी सबसे अच्छी परफॉर्मेंस दी है। ओल्डमैन ने उस दौरान की स्थितियों के हिसाब से चर्चिल पर पड़े भारी बोझ को बखूबी दिखाया है। संभव है कि इस भूमिका के लिए ओल्डमैन को ऑस्कर नॉमिनेशन भी मिल जाए। ओल्डमैन के साथ ही इस फिल्म लिली जेम्स जैसी स्ट्रॉन्ग कास्ट है जिन्होंने उसकी सेक्रटरी एलिजाबेथ का किरदार निभाया है। बेन मेंडलसन ने हकलाते हुए किंग जॉर्ज की भूमिका को बखूबी निभाया है। स्टीफन डिलेन ने एडवर्ड वुड का किरदार निभाया है जो चर्चिल के सबसे बड़े विरोधी थे। इसके अलावा क्रिस्टन स्कॉट थॉमस ने क्लेमेंटाइन चर्चिल की भूमिका निभाई है जो अपने पति का साथ देती हैं।डायरेक्टर जो राइट ने फिल्म के मोमेंटम को पैशन के साथ बनाए रखा है साथ ही इसमें भारी बैकग्राउंड म्यूजिक और टॉप ऐंगल शॉट्स का बेहतरीन इस्तेमाल किया गया है। स्क्रीनप्ले सधा हुआ है जिसके कारण उस दौर की ऐतिहासिक घटनाओं को एक बार फिर देखने का मौका मिलता है। फिल्म के कई सीन दर्शकों को रिस्पॉन्स देने के लिए उकसाते हैं। अगर आप ऐतिहासिक घटनाओं पर बनी और बेहतरीन परफॉर्मेंस से सजी फिल्म देखना पसंद करते हैं तो 'डार्केस्ट आवर' को मिस न करें।